Jacques Copeau
Store norske leksikon,Kunst og estetikk,Film, TV og teater,Teater,Internasjonal scene- og teaterhistorie
Jacques Copeau var en fransk instruktør, dramaturg og teaterteoretiker. Han gjorde en stor innsats for det kunstneriske teater som grunnlegger (1913) av forsøksscenen Vieux-Colombier i Paris, og som instruktør og iscenesetter også ved andre teatre.
Copeau, sammen med teaterlederne Louis Jouvet, Charles Dullin og Gaston Baty, utgjorde gruppen Le Cartel, som 1936 ble kalt til Comédie-Française for å fornye den stivnede teaterformen ved landets hovedscene.Copeau var en av de store scenereformatorene i fransk teater i mellomkrigstiden. Han ville bryte med det rådende illusjons- og utstyrsteateret og den pompøse deklamasjonsstilen, særlig i klassikeroppsetningene. Han ønsket en forenklet scenearkitektur, regi og spillestil, med den opprinnelig rene klassisismen som ideal.Jacques Copeau grunnla en egen teaterskole, og sammen med André Gide og Paul Claudel grunnla han tidsskriftet La Nouvelle Revue Française. I 1945 utgav han teoriskriftet Théâtre populaire. Les mer i Store norske leksikon Teater i Frankrike